TV7 JERUUSALEMMA UUDISED
Tänased teemad -
Iraani tuumarajatise plahvatuse eest vastutab mingi välisriik
Saudi Araabia välisminister tahab kõigi terrorirühmituste kaotamist
Iisrael ehitab teise rahvusvahelise lennujaama
Raketirünnakute tekitatud stress mõjutab sündivate laste sugu
Juudi tüdruk ühines ISISega
TV7 Jeruusalemma Uudistest - Shalom!
Israel Today teatab plahvatusest Iraani ülisalajases tuumatehases.
Kuveidi uudisteleht Al-Rai kuulutas ründajaks Iisraeli.
Plahvatus toimus Parchini sõjaväetsoonis,
30 km Iraani pealinnast Teheranist lõunas.
Ajalehe väitel käskis Iraan hiljem vastuseks rünnaku eest
Hezbollah terroristidel Liibanonis Iisraeli piirile pomme paigutada,
mille tagajärjel 2 Iisraeli sõdurit plahvatuses haavata said.
Lääne luureallikate teatel kasutati Parchinit tuumakatsetusteks
ja tuumapeade paigaldamiseks Iraani pikamaarakettidesse.
Rahvusvahelise Aatomienergia Agentuuri IAEA inspektoreid
pole piirkonda lubatud.
Parchini pea täielikult hävitanud massiivne rünnak
lõhkus aknaid isegi 15 km kaugemal.
Iisrael keeldus juhtunut ametlikult kommenteerimast,
kuid peaminister Netanyahu on viimastel nädalatel
taas tõsiselt hoiatanud, et Iisrael ei aktsepteeri tuumarelvaga Iraani.
Arutz Sheva teatel ütles Saudi Araabi välisminister
prints Saud Al-Faisal hiljuti,
et ekstremistide vastane sõda Lähis-Idas võib kesta aastaid,
ja seda ei tohi lõpetada enne,
kui kõik terrorirühmitused on elimineeritud.
Al-Faisal rääkis APga samal ajal, kui teatati,
et USA juhitud õhurünnakud ei suutnud peatada
džihadistide pealetungi kurdi linnale Kobanile.
Ühena viiest araabiamaast osaleb Saudi Araabia USA kõrval Süürias
ISIS-e vastastes õhurünnakutes.
Al-Faisal nõudis ka otsustavamaid meetmeid ja otsuseid
terrorismivastases võitluses.
Tema sõnul on hetkeseis üliohtlik,
kuna terrorism on arenenud rakkudest armeedeks
ja üksikobjektide asemel ähvardatakse juba rahvaid.
Terrorismivastane sõda nõuab tõsist ja pidevat tööd
ning võib võtta aastaid, ja seda ei tohi lõpetada
piiratud rühmituste üle saavutatud osaliste võitudega.
Al-Faisali sõnul tuleb jätkata,
kuni kõik terrorirühmitused on hävitatud, kus tahes nad ka pole.
Saudi Araabia toetab jõuliselt ülekaalukaid sunni mässulisi,
kes võitlevad Süürias president Assadi kukutamise eest.
Milline Süüria 3-aastase konflikti lahendus ka poleks,
tuleb al-Assad sellest al-Faisali sõnul välja jätta.
Al-Faisali väitel ajas Assad oma rahva äärmusrühmitustesse,
kui rahumeelsed meeleavaldused jõuga maha surus.
Israel Hayomi teatel kiitis Iisraeli valitsus heaks plaani
ehitada Galileasse Põhja-Iisraeli uus rahvusvaheline lennujaam.
15 aastat on otsitud kohta Ben Gurioni täiendavale lennujaamale,
kuna Ben Gurioni tegevusvõimsus on viimase piiri lähedal.
Iisraeli teine rahvusvaheline lennujaam tuleb Ramat Davidisse,
kus juba tegutseb Iisraeli Õhujõudude baas.
2019. a tööd alustav lennujaam arendab Galilea piirkonda
ja loob töökohti tuhandetele nii ehitusjärgus kui hiljem.
Iisraeli Transpordiministeeriumi teatel
muutub Iisraeli lennujaamade paigutus uue lennuväljaga väga heaks -
üks lõunas, teine põhjas ja kolmas Kesk-Iisraelis.
Israel Today teatel sünnib rakettidest räsitud
Lõuna-Iisraeli linnas Sderotis ebanormaalsel hulgal tüdrukuid.
Uurimuses võrreldi kahe Lõuna-Iisraeli linna
Sderoti ja Kiryat Gati sündivusstatistikat 2001.-2008. a.
Mõlemad linnad asuvad ühekaugusel Ashkeloni Barzilai haiglast.
Antud perioodil oli Sderot igapäevase Gaza raketitule all.
Uuringus selgus, et 49,5% Sderotis sündinud lastest olid poisid
ja 50,5 % tüdrukud.
Mujal Iisraelis on arvud vastupidised ehk 51% sündinuist on poisid
ja 49% tüdrukud.
Uurijate väitel on alates 2001. a
Sderoti tabanud raketirünnakute põhjustatud stress
tekitanud rohkem katkenud rasedusi
ja kuna naissoost looted taluvad stressi paremini,
sünnib rohkem tüdrukuid kui poisse.
Siiski võib Sderotis sündinud poistel ja tüdrukutel
olla suuremaid traumasid kui mujal Iisraelis sündinuil.
Uurimuse järgi oli 44%-l Sderotis sündinud tüdrukuist
madalam sünnikaal kui Kiryat Gatis sündinuil.
Lisaks oli enneaegsete sünnituste tõenäosus Sderotis
kaks korda suurem kui mujal Iisraelis.
The Jerusalem Post kirjutab Briti lehe The Daily Mail raportist,
mille teatel Prantsuse juuditar ühines Lähis-Idas ISISega.
Noor juuditar on nende kümnete prantsuse teismeliste seas,
kes põgenesid Prantsusmaalt,
et Süürias ja Iraagis ISISe militantidega ühineda.
Daily Mail tsiteeris juurdluse kestmise tõttu
anonüümseks jäänud Prantsuse julgeolekuametnikku,
kelle väitel ISIS olevat värvanud juudi tüdruku.
Raport ei maini tüdruku vanust.
Naiste värbamine on hakanud Euroopa valitsustele muret tegema.
Seni on keskendutud noormeeste värbamisele ISISesse.
Paljusid noortest naisvärvatuist
on meelitatud humanitaartöölubadustega.
Nad avastavad oma saatuse alles Süürias -
sundabielu võitlejaga, absoluutne islamiseaduse järgimine,
elu jälgimise all ja väga vähe lootust koju naasta,
ütlevad vanemad, sugulased ja radikaliseerumiseksperdid.
Valitsusametnike ja terrorismi- ekspertide sõnul peetakse 10%
kõigist islamistide hallatud aladele lendavaist naisreisijaist
abielluda soovivate võitlejate trofeedeks.
Naised ei osale võitluses, kui vaid ehk politseiüksustes.
Nende kodud on võitlustandri lähedal
ja haavatavad ISISe vastase koalitsiooni pommirünnakutele
ja neil pole eriti võimalust põgeneda,
kui nad kahetsema peaksid.
Augustis ütles üks Süürias võidelnud kanadalasest džihadist,
et Iisraeli juudid võivad ISISega ühineda ja Süürias võidelda,
kui enne islamisse pöörduvad.
Need olid meie tänased uudised. Shalom ja kohtumiseni!
Tõlge: Monika Jaaguri